Document ID: 32007R0973

KOMISIJOS REGLAMENTAS (EB) Nr. 973/2007
2007 m. rugpjūčio 20 d.
dėl tam tikrų EB reglamentų dėl konkrečių statistikos sričių, įgyvendinančių statistinį ekonominės veiklos rūšių klasifikatorių NACE 2 red., pakeitimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1893/2006, nustatantį statistinį ekonominės veiklos rūšių klasifikatorių NACE 2 red. ir iš dalies keičiantį Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (1), ypač į jo 6 straipsnio 1 dalies b punktą,
kadangi:
(1)
Atsižvelgiant į nuolatines Komisijos pastangas modernizuoti Bendrijos statistikos rengimą, yra labai svarbu sukurti šiuolaikišką klasifikavimo sistemą, kad būtų tinkamai atspindėta ekonominė tikrovė atsižvelgiant į technologijų plėtrą ir struktūrinius ekonomikos pokyčius.
(2)
Todėl Reglamentu (EB) Nr. 1893/2006 nustatytas patikslintas statistinis ekonominės veiklos rūšių klasifikatorius - NACE 2 red. (toliau - NACE 2 red.).
(3)
Pagal Reglamento (EB) Nr. 1893/2006 6 straipsnį Komisija turi priimti būtinas šio reglamento įgyvendinimo priemones dėl NACE 2 red. naudojimo įvairiose statistikos srityse.
(4)
Nustačius patikslintą statistinį ekonominės veiklos rūšių klasifikatorių, būtina pakeisti tam tikras nuorodas į NACE 1 red. arba į NACE 1.1 red. bei iš dalies pakeisti keletą susijusių teisės aktų. Todėl būtina iš dalies pakeisti šiuos dokumentus: 1999 m. liepos 27 d. Komisijos reglamentą (EB) Nr. 1726/1999, įgyvendinantį Tarybos reglamentą (EB) Nr. 530/1999 dėl darbo užmokesčio struktūros ir darbo kaštų statistikos, apibrėžiant informaciją apie darbo kaštus ir reglamentuojant jos perdavimą (2); 2000 m. rugsėjo 8 d. Komisijos reglamentą (EB) Nr. 1916/2000, įgyvendinantį Tarybos reglamentą (EB) Nr. 530/1999 dėl darbo užmokesčio struktūros ir darbo kaštų statistikos, apibrėžiant informaciją apie darbo užmokesčio struktūrą ir reglamentuojant jos perdavimą (3); 2001 m. lapkričio 7 d. Komisijos reglamentą (EB) Nr. 2163/2001 dėl techninės statistinių duomenų apie krovinių vežimą kelių transportu perdavimo tvarkos (4); 2003 m. liepos 7 d. Komisijos reglamentą (EB) Nr. 1216/2003, įgyvendinantį Europos Parlamento ir Tarybos reglamentą (EB) Nr. 450/2003 dėl darbo kaštų indekso (5); 2003 m. lapkričio 7 d. Komisijos reglamentą (EB) Nr. 1983/2003, įgyvendinantį Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) tikslinių pirminių kintamųjų sąrašo atžvilgiu (6); 2004 m. balandžio 22 d. Komisijos reglamentą (EB) Nr. 753/2004, įgyvendinantį Europos Parlamento ir Tarybos sprendimą Nr. 1608/2003/EB dėl mokslo ir technologijų statistikos (7); 2004 m. balandžio 29 d. Komisijos reglamentą (EB) Nr. 912/2004, įgyvendinantį Tarybos reglamentą (EEB) Nr. 3924/91 dėl Bendrijos pramonės produkcijos tyrimo nustatymo (8); 2004 m. rugpjūčio 13 d. Komisijos reglamentą (EB) Nr. 1450/2004, įgyvendinantį Europos Parlamento ir Tarybos sprendimą Nr. 1608/2003/EB dėl Bendrijos inovacijų statistikos rengimo ir plėtros (9); 2005 m. kovo 15 d. Komisijos reglamentą (EB) Nr. 430/2005, įgyvendinantį Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (10) dėl naudotino kodifikavimo duomenims nuo 2006 m. perduoti ir imties dalies panaudojimo duomenims apie struktūrinius kintamuosius rinkti; 2005 m. gegužės 24 d. Komisijos reglamentą (EB) Nr. 782/2005, nustatantį atliekų statistikos rezultatų perdavimo formą (11).
(5)
Šiame reglamente numatytos priemonės atitinka Tarybos sprendimu 89/382/EEB, Euratomas (12) įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1726/1999 iš dalies keičiamas taip:
1)
po 2 straipsnio įterpiamas šis 2a straipsnis:
„2a straipsnis
Pereinamojo laikotarpio priemonės NACE 2 red. įgyvendinti
Valstybės narės perduoda Komisijai (Eurostatui) darbo sąnaudų tyrimų rezultatus, susijusius su 2008 m. kalendoriniais metais, pagal NACE 2 red. ir NACE 1.1 red.; pastarasis klasifikatorius privalomas tik A lentelei ir tik NACE 1.1 red. sekcijų lygiu.“;
2)
II ir III priedai iš dalies keičiami pagal šio reglamento I priedą.
2 straipsnis
Reglamento (EB) Nr. 1916/2000 I ir II priedai iš dalies keičiami pagal šio reglamento II priedą.
3 straipsnis
Reglamento (EB) Nr. 2163/2001 priede „NACE 1 red.“ pakeičiama į „NACE 2 red.“.
4 straipsnis
Reglamentas (EB) Nr. 1216/2003 iš dalies keičiamas taip:
1)
visame tekste ir prieduose „NACE 1 red.“ pakeičiama į „NACE 2 red.“;
2)
4 straipsnyje ir IV priede „L, M, N ir O sekcijos“ pakeičiama į „O-S sekcijomis“;
3)
IV priede „C-K sekcijos“ pakeičiama į „B-N sekcijos“.
5 straipsnis
Reglamente (EB) Nr. 1983/2003 „NACE 1.1 red.“ pakeičiama į „NACE 2 red.“; priedo 22 išnašoje „NACE 1.1 red.“ pakeičiama į „NACE 2 red.“.
6 straipsnis
Reglamento (EB) Nr. 753/2004 priedas iš dalies keičiamas pagal šio reglamento III priedą.
7 straipsnis
Reglamentas (EB) Nr. 912/2004 iš dalies keičiamas taip:
1)
1 straipsnis pakeičiamas taip:
„1 straipsnis
Reglamento (EEB) Nr. 3924/91 1 straipsnyje numatyto tyrimo sritis bus nustatoma atsižvelgiant į tiriamų įmonių visumą ir stebėjimo vienetus.
Tiriamojo laikotarpio tiriamų įmonių visuma - tai įmonės, kurių pagrindinė veikla arba viena iš antraeilių veiklos rūšių yra nurodytos Europos bendrijos ekonominės veiklos rūšių klasifikatoriaus (NACE 2 red.), pateikiamo Europos Parlamento ir Tarybos reglamente (EB) Nr. 1893/2006 (13), B arba C sekcijose.
Stebėjimo vienetas - tai įmonė, kaip apibrėžta Tarybos reglamente (EEB) Nr. 696/93 dėl statistinių vienetų gamybos sistemai stebėti ir analizuoti Bendrijoje. Jei valstybės narės perduoda įmonių duomenis Eurostatui, jos gali rinkti duomenis kaip stebėjimo vienetą naudodamos kitą statistinį vienetą.
2)
3 straipsnis pakeičiamas taip:
„3 straipsnis
Valstybių narių įsipareigojimas priimti tyrimo metodus, skirtus palengvinti duomenų rinkimą iš įmonių, kurių produkcija sudaro mažiausiai 90 % kiekvienai NACE klasei tenkančios nacionalinės produkcijos, kaip nurodyta Tarybos reglamento (EEB) Nr. 3924/91 3 straipsnio 2 dalyje, turi būti įgyvendinamas taip: valstybės narės priima tyrimo metodus, kad būtų galima surinkti duomenis, kurie apimtų mažiausiai 90 % kiekvienai NACE 2 red. B ir C sekcijų klasei tenkančios nacionalinės produkcijos“.
8 straipsnis
Reglamento (EB) Nr. 1450/2004 priedas iš dalies keičiamas pagal šio reglamento IV priedą.
9 straipsnis
Visame Reglamento (EB) Nr. 430/2005 II priede „NACE 1.1 red.“ pakeičiama į „NACE 2 red.“.
10 straipsnis
Reglamento (EB) Nr. 782/2005 priedas iš dalies keičiamas pagal šio reglamento V priedą.
11 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d., išskyrus 4 straipsnį, kuris taikomas nuo 2009 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 20 d.

Labels: 19